भारतीय मोबाइल निर्माता कंपनी Lava ने अपने पहले एंड्रॉयड गो स्मार्टफोन Lava Z50 को बाजार में उतार दिया है। इस फोन को कंपनी ने फरवरी 2018 में बर्सिलोना में हुए मोबाइल वर्ल्ड कांग्रेस में पेश किया था। वैसे तो इस स्मार्टफोन की कीमत 4,400 रुपये है लेकिन यह फोन आपको सिर्फ 2,400 रुपये में मिल सकता है। यह फोन ब्लैक और गोल्ड कलर वेरियंट में मिलेगा। एंड्रॉयड गो स्मार्टफोन की खासियतों की बात करें तो एंड्रॉयड ओरियो (गो एडिशन) को खास तौर पर कम रैम वाले स्मार्टफोन के लिए तैयार किया गया है। यानी इस ऑपरेटिंग सिस्टम के साथ एंट्री लेवल स्मार्टफोन में एंड्रॉयड ओरियो 8.0 का अनुभव मिलेगा। ओरियो का यह लाइट वर्जन 512 एमबी से 1 जीबी रैम तक के भी स्मार्टफोन में आसानी से काम करेगा और स्टोरेज की समस्या नहीं होगी।